ຊາວປາແລສໄຕນ໌ ປະທະກັນກັບ ຕຳຫຼວດອິສຣາແອລ ຢູ່ໃນວັດ al-Aqsa
ຄວາມ​ຮຸນ​ແຮງ​ ຢູ່​​ໃນ​​ບໍລິ​ເວນວັດນັ້ນ ​ໄດ້​ທະວີ​ຂຶ້ນ ​ເພາະ​ວ່າ ຊາວ​ມຸສລິ​ມບໍ່ພໍ​ໃຈ​ ກັບບັນດາ​ຜູ້​ໄປ​ຢ້ຽມ​ຢາມວັດ​ ​ທີ່​ບໍ່​ແມ່ນ​ຊາວ​ມຸສລິ​ມ ທີ່ຢູ່​ດ້ານ​ນອກ​ ວັດ al-Aqsa ນັ້ນ.
ຊາວປາແລສໄຕນ໌ ແລະ ເຈົ້າໜ້າທີ່ຕຳຫຼວດ ໄດ້ປະທະກັນ ຢູ່ໃນ ພື້ນທີ່ຂອງວັດມຸສລິມ al-Aqsa ຢູ່ໃນນະຄອນຫຼວງເຈຣູຊາແລັມ ເມື່ອວັນອາທິດມື້ນີ້ ຊຶ່ງເປັນມື້ກ່ອນວັນປີໃໝ່ຂອງຊາວຢິວ ຄວາມວຸ້ນວາຍເກີດຂຶ້ນ ຫຼັງຈາກເຈົ້າໜ້າທີ່ຕຳຫຼວດ ໄດ້ເຂົ້າໄປໃນ ພື້ນທີ່ ໃນການນຳຕິດຕາມພວກປາແລສໄຕນ໌ ຈຳນວນນຶ່ງ ຜູ້ທີ່ໄດ້ ພາກັນ ໄປຫລົບລີ້ຢູູ່ໃນວັດດັ່ງກ່າວ ກ່ອນໜ້ານີ້ ແລະ ພວກເຂົາໄດ້ແກວ່ງກ້ອນຫິນໃສ່ ເຈົ້າໜ້າທີ່ຕຳຫຼວດ ຄວາມຮຸນແຮງຢູ່ໃນບໍລິເວນນັ້ນ ໄດ້ທະວີຂຶ້ນ ເພາະວ່າຊາວມຸສລິມ ບໍ່ພໍໃຈກັບ ບັນດາຜູ້ໄປຢ້ຽມຢາມວັດນັ້ນ ທີ່ບໍ່ແມ່ນຊາວມຸສລິມ ຜູ້ທີ່ຢູ່ດ້ານນອກ ວັດ al-Aqsa ກົດດັນເພື່ອອະນຸຍາດ ໃຫ້ຊາວຢິວ ເຂົ້າໄປໃນພື້ນທີ່ຂອງວັດ ເພື່ອທຳການສວດມົນພາວະນາ ຊາວຢິວ ສັກກາຣະບູຊາ ສະຖານທີ່ Temple Mound ດັ່ງກ່າວນັ້ນ ແລະ ຖືວ່າ ເປັນ ສະຖານທີ່ໆສັກສິດອັນດັບທີສາມ ຮອງລົງມາຈາກ ສະຖານທີ່ໃນນະຄອນ Mecca ແລະ Medina ຢູ່ທີ່ຊາອຸດີ ອາຣາເບຍນັ້ນ